વૅકેશન એટલે ચિંતામુક્ત બની ખાવું-પીવું, હરવું-ફરવું, રમવું અને મનોરંજનોની મોજ-મજા કરવી બરાબર ને ! પરંતુ એક અગત્યની બાબત અવશ્ય બાદ રાખવી કે આ બધાંની સાથે-સાથે આપણે આપણા વ્યક્તિત્વ–વિકાસ, કૌશલ્ય–વિકાસ માટે પણ વૅકેશનના સમયનો સદુપયોગ કરીએ. સંગીત, નૃત્ય, અભિનય, વક્તવ્ય, રમતગમત વગેરેના વર્ગોમાં જોડાઈ તાલીમ લઈએ અને આપણા વ્યક્તિત્વ તથા આપણી અંદર રહેલી સુષુપ્તશક્તિઓને જાગૃત કરી વિવિધ કૌશલ્યો વિકસાવીએ. તે સિવાય પુસ્તકોના વાંચન દ્વારા આપણા જ્ઞાનમાં વધારો કરીએ. હાલના ટૅકનોલૉજીના સમયમાં વિવિધ વેબસાઇટ તથા મોબાઇલ ઍપ્લિકેશન્સ દ્વારા આપણે આપણા જ્ઞાનમાં વધારો કરી શકીએ છીએ તથા મનોરંજન માણી શકીએ છીએ.